Prop de 200 persones majors de Burjassot gaudeixen de dues jornades lúdiques a Benidorm
2025-07-24

A les 9:30 h del matí del passat divendres 29 d’abril, prop de 200 persones majors de Burjassot esperaven en els voltants del Pavelló Cobert del municipi per a pujar-se a un autobús que els portaria a gaudir de dues jornades de diversió, descans i relax, en la costanera localitat de Benidorm.

Aquesta nova eixida cap a la localitat alacantina, igual que les anteriors realitzades, és de nou una iniciativa programada des de l’Equip de Dinamització de la Tercera Edat, pertanyent a la Regidoria de Serveis Socials de l’Ajuntament de Burjassot, que dirigeix Olga Camps, en col·laboració amb els Centres Socials de Majors del municipi.

L’alcalde de Burjassot, Rafa García, i la regidora de Serveis Socials, Olga Camps, no van voler perdre l’oportunitat “d’aparcar”, per un dia, les seues respectives agendes, per gaudir d’un dia i mig de la companyia d’aquests veïns i veïnes de Burjassot que, amb tanta il·lusió, acullen aquest tipus d’iniciatives, pensades per a la dinamització de l’oci i el temps lliure de les persones majors.